Nov 03,2017
రెడ్‌మి నుంచి వై1 స్మార్ట్‌ఫోన్లు
న్యూఢిల్లీ : ప్రముఖ స్మార్ట్‌ఫోన్ల తయారీ కంపెనీ షియోమి భారత మార్కెట్లోకి రెడ్‌మి వై1, రెడ్‌మి వై1 లైట్‌ స్మార్ట్‌ఫోన్లను విడుదల చేసింది. ఈ స్మార్ట్‌ఫోన్ల ప్రారంభ ధర రూ.6,999గా నిర్ణయించింది. ఈ రెండు ఫోన్లు అమెజాన్‌ ఇండియా, ఎంఐ.కామ్‌ వెబ్‌సైట్లలో ఈ నెల 8 నుంచి లభిస్తాయని ఆ కంపెనీ పేర్కొంది. వై1ను ఎల్‌ఈడి ఫ్లాష్‌తో పాటు 16 మెగాపిక్సెల్‌ ఫ్రంట్‌ కెమెరాతో అభివృద్ధి చేసింది. త్వరలో రెడ్‌మి నోట్‌ 4, ఎంఐ మిక్స్‌ 2, ఎంఐ మ్యాక్స్‌2 ఫోన్లకు అప్‌డేట్‌ అందిస్తామని ఆ కంపెనీ వెల్లడించింది. 5.5 అంగుళాల డిస్‌ప్లేతో రెండు ఫోన్ల బ్యాటరీ సామర్థ్యం కూడా 3080 ఎంఏహెచ్‌గా ఉంది. రెడ్‌మి వై1 మొబైల్‌ 3జీబీ ర్యామ్‌, 32 జీబీ ఇంటర్నల్‌ స్టోరేజీ వేరియంట్‌ ధర రూ.8,999గా నిర్ణయించింది. 4జీబీ, 64జీబీ వేరియంట్‌ ధర రూ.10,999గా ఉంది. 2జీబీ ర్యామ్‌, 16జీబీ అంతర్గత స్టోరేజీతో వస్తున్న వై1 లైట్‌ మొబైల్‌ ధర రూ.6,999గా నిర్ణయించింది.
మీ స్నేహితులకు రికమెండ్ చెయ్యండి